Furtivos

Furtivos (ŝtelĉasistoj) estas hispana filmo premierita en 1975. Reĝisorita kaj verkita de José Luis Borau, kunlabore kun Manuel Gutiérrez Aragón, ege sukcesis kaj ricevis la Oran Konkon al la plej bona filmo en la Donostia Internacia Filmfestivalo,«Festival de San Sebastián». sansebastianfestival. Konsultita la 2an de marto 2021.  inter multaj aliaj premioj kaj honoroj.

 Intrigo 

Ángel (Ovidi Montllor) estas ŝtelĉasisto kiu loĝas en arbara domo kun sia patrino Martina (Lola Gaos), tirana kaj violenta virino. Ili ricevas porokazan protekton de konatulo, nome provincestro. Dum vojaĝo al urbo, Ángle konas Milagros (Alicia Sánchez), juna marĝenulino kaj amantino de konata deliktulo. Ángel protektas kaj portas ŝin hejmen, rezulte en feroca malamikeco fare de la patrino al Milagros. La altiro de Ángel al ŝi, kun la enfermiteca aspekto de la rilatoj inter la roluloj, kondukas al dramo.«Furtivos: Saturna devorando a su hijo | elmundo.es». www.elmundo.es. Konsultita la 2an de marto 2021.  SensaCine, Furtivos, Konsultita la 2an de marto 2021. 

 Ĉefaj geaktoroj kaj roluloj 
 Lola Gaos kiel Martina
 Ovidi Montllor kiel Ángel
 Alicia Sánchez kiel Milagros
 Ismael Merlo kiel pastro
 José Luis Borau kiel provincestro
 Felipe Solano kiel deliktulo Cuqui [KUki]
 José Luis Heredia kiel sekretario de la provincestro
 Erasmo Pascual kiel armilisto
 José Riesgo kiel Salvita
 Beni Deus kiel Gonzalo
 Antonio Gamero kiel arbargardisto

 Komentoj 
La surekranigo de Furtivos estis tiom kondiĉita de la frankismaj aŭtoritatoj, ke ĝi ne povis partopreni en la kinfestivaloj de Cannes aŭ Berlino. Tamen ĝi estis bone akceptita en Donostio, kio estis startejo por granda sukceso de kritiko kaj publiko. La malpreteco de la frankismaj aŭtoritatoj rilatis al prezentado en la filmo de provincestro interesata nur per ĉasado kaj manĝoj, tuta kortego de subuloj pretaj plenumi liajn dezirojn kaj arbara etoso kie homoj vivas en nehumana prasocio.

Per tiu filmo, Ovidi Montllor, konata ĝis tiam kiel teatra aktoro en la kompanioj de Núria Espert kaj Adrià Gual, kaj kiel kantisto, startigis paralelan kaj elstaran karieron de kinaktoro.

En la premiera jaro la filmo enspezis 130 012 380 pesetojn, kaj 1 665 765 spektantojn.«Recaudación anual en los ámbitos de producción, distribución, exhibición y comercialización de las películas del 1975.».  La filmo enspezis totale 1 575 025,54 eŭrojn.«Datos de Pelicula ICAA - Catalogo de Películas ICAA». sede.mcu.gob.es. Konsultita la 2an de marto 2021. 

 Referencoj 



Kategorio:Hispanaj filmoj
Kategorio:Dramaj filmoj
Kategorio:Filmoj aperintaj en 1975
Kategorio:Filmoj pri la frankisma epoko